
Izziņa par atzinumos sniegtajiem iebildumiem par Ministru kabineta rīkojuma projektu 
[bookmark: _Hlk89435391]“Par valstij piekritīgas zemes vienības Lēdurgas pagastā, Siguldas novadā nodošanu SIA “Publisko aktīvu pārvaldītājs Possessor” valdījumā un pārdošanu” (VSS-828) 

I. Jautājumi, par kuriem saskaņošanā vienošanās nav panākta
	Nr. p. k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas pamatojums iebilduma noraidījumam
	Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma
	Projekta attiecīgā punkta (panta) galīgā redakcija

	1
	2
	3
	4
	5
	6

	Nesaskaņotu iebildumu nav.



Informācija par starpministriju (starpinstitūciju) sanāksmi vai elektronisko saskaņošanu

	Datums
	2021.gada septembris – 2022.gada janvāris

	
	

	Saskaņošanas dalībnieki
	Finanšu ministrija, Tieslietu ministrija, Zemkopības ministrija, Vides aizsardzības un reģionālās attīstības ministrija un Latvijas Pašvaldību savienība 




	Saskaņošanas dalībnieki izskatīja šādu ministriju (citu institūciju) iebildumus
	Finanšu ministrijas 2021.gada 16.septembra atzinums Nr. 12/A-7/5117
Tieslietu ministrijas 2021. gada 16.septembra atzinums Nr. 1-9.1/1012



	

Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā

	





II. Jautājumi, par kuriem saskaņošanā vienošanās ir panākta

	Nr. p. k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu
	Projekta attiecīgā punkta (panta) galīgā redakcija

	1
	2
	3
	4
	5

	1.
	Rīkojuma projekta 1.punkts
Saskaņā ar Zemes pārvaldības likuma 17.panta piekto daļu un likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.panta astoto daļu noteikt zemes vienības ar kadastra apzīmējumu 6656 001 0154 "Ķekari", Lēdurgas pagastā, Siguldas novadā, piekritību valstij un ierakstīt to zemesgrāmatā, izveidojot vienotu zemes un būvju nekustamo īpašumu, uz valsts vārda sabiedrības ar ierobežotu atbildību “Publisko aktīvu pārvaldītājs Possessor” personā, Publiskas personas mantas atsavināšanas likuma 5.panta 32. daļā noteiktā pienākuma izpildei.
	Finanšu ministrijas 1.iebildums:
Rīkojuma projekts paredz noteikt zemes vienības ar kadastra apzīmējumu 6656 001 0154 “Ķekari”, Lēdurgas pagastā, Siguldas novadā (turpmāk – zemes vienība) piekritību valstij un ierakstīt to zemesgrāmatā uz valsts vārda sabiedrības ar ierobežotu atbildību “Publisko aktīvu pārvaldītājs Possessor” (turpmāk – Possessor) personā cita starpā saskaņā ar Zemes pārvaldības likuma 17.panta piekto daļu. 
Zemes pārvaldības likuma 17.panta piektā daļa noteic, ka valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.
Ministru kabinets 2016.gada 28.janvārī ir izdevis rīkojumu Nr.79 “Par zemes reformas pabeigšanu Krimuldas novada lauku apvidū”.
Saskaņā ar Zemes pārvaldības likuma pārejas noteikumu 11.punktu Ministru kabineta rīkojumu par šā likuma 17.panta pirmajā daļā minētajiem zemes gabaliem, kuri Ministru kabineta noteiktajā kārtībā izvērtēti un Valsts zemes dienesta publicētajā rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstā atzīmēti kā valstij piederoši vai piekrītoši, var izdot arī pēc šā likuma 17.panta piektajā daļā noteiktā termiņa.
Ņemot vērā minēto un ievērojot vienotu praksi līdzīgu Ministru kabineta rīkojumu projektu sagatavošanā, lūdzam papildināt rīkojuma projektu ar atsauci uz Zemes pārvaldības likuma pārejas noteikumu 11.punktu (piemēram, lūdzam skatīt Ministru kabineta 2021.gada 31.maija rīkojumu Nr.355 “Par nekustamo īpašumu Lauterē, Aronas pagastā, Madonas novadā”, pieejams https://likumi.lv/ta/id/323563-par-nekustamo-ipasumu-lautere-aronas-pagasta-madonas-novada). Lūdzam atbilstoši papildināt anotācijā norādīto. 

Atkaŗtots iebildums (21.01.2022):
Ņemot vērā, ka Ekonomikas ministrija, pretēji izziņā par iebildumiem noradītajam, nav ņēmusi vērā Finanšu ministrijas iebildumu par to, ka Ministru kabineta rīkojuma projekts būtu virzāms redakcijā, kas atļautu sabiedrībai ar ierobežotu atbildību “Publisko aktīvu pārvaldītājs Possessor” (turpmāk – Possessor) pēc vienota zemes un būvju nekustamā īpašuma izveidošanas un ierakstīšanas zemesgrāmatā uz valsts vārda Possessor personā, to atsavināt saskaņā ar Publiskas personas mantas atsavināšanas likuma (turpmāk – Atsavināšanas likums) 4.panta pirmo un otro daļu un 5.panta pirmo daļu, lūdzam skaidrot:
1)	kurā brīdī un par kādu būvju īpašumu tiks pieņemts valdītāja -  Possessor lēmums saskaņā ar Atsavināšanas likuma 5.panta 3.2 daļu, ņemot vērā, ka tiek plānots izveidot vienotu nekustamo īpašumu, neveidojot atsevišķu būvju īpašumu, un kā vienotu īpašumu to arī pārdot,
2)	kādēļ valstij piekritīgās zemes vienības pārdošanai ir nepieciešams saņemt Ministru kabineta atļauju, ja saskaņā ar Atsavināšanas likuma 5.panta 3.3 daļu, Ministru kabineta atļauja nav nepieciešama tāda nekustamā īpašuma pārdošanai, kura kadastrālā vērtība ir zemāka par 5000 euro.
      Finanšu ministrijas ieskatā, ja būves kā bezmantinieka/bezīpašnieka manta, uz kuru nav pieteiktas kreditoru pretenzijas, pārņemtas Possessor valdījumā un tiek ierakstītas zemes vienības zemesgrāmatas nodalījumā kā vienots nekustamais īpašums, ir jāvērtē, vai nekustamais īpašums kopumā (nevis katra tā sastāvdaļa atsevišķi) atbilst Atsavināšanas likumā noteiktajiem kritērijiem, kad lēmuma par nekustamā īpašuma pārdošanu pieņemšana ir nekustamā īpašuma valdītāja nevis Ministru kabineta kompetence.
      Vērtējot esošo situāciju, rīkojuma projektā iekļautās zemes vienības kadastrālā vērtība  uz 2022.gada 1.janvāri ir noteikta 4930 euro, kas ir zem 5000 euro, līdz ar to isaskaņā ar Atsavināšanas likuma 5.panta 3.3 daļu, zemes vienības pārdošanai Ministru kabineta atļauja nav nepieciešama. Saskaņā ar Nekustamā īpašuma valsts kadastra informācijas sistēmas datiem uz zemes vienības esošo būvju kadastrālā vērtība uz šo brīdi ir noteikta 4303 euro. Ievērojot, ka vienotā nekustamā īpašuma kadastrālā vērtība pārsniegs 5000 euro slieksni (4930+4303= 9233), kā arī to, ka zemes vienība valsts īpašumā tiks saglabāta pamatojoties uz Ministru kabineta rīkojumu, šajā gadījumā  lēmuma pieņemšana par vienotā nekustamā īpašumu pārdošanu, ir Ministru kabineta kompetencē, neskatoties uz to, ka katra nekustamā īpašuma sastāvā esošais elements atsevišķi atbilst kritērijiem, kad lēmuma pieņemšana ir nekustamā īpašuma 
valdītāja kompetence.
      Ņemot vērā visu iepriekš minēto, atkārtoti lūdzam precizēt rīkojuma projektu, paredzot atļaut Possessor atsavināt vienotu nekustamo īpašumu (zemes vienību kopā ar uz tās esošajām būvēm). Piemēram, lūdzam skatīt jau pieņemtus līdzīga satura Ministru kabineta rīkojumus, kā Ministru kabineta 2021.gada 31.maija rīkojumu Nr.355 “Par nekustamo īpašumu Lauterē, Aronas pagastā, Madonas novadā” (pieejams https://likumi.lv/ta/id/323563-par-nekustamo-ipasumu-lautere-aronas-pagasta-madonas-
novada).
	Iebildums ņemts vērā
Precizēts rīkojums.

	Rīkojuma projekta 1., 2., 3.punkts
 1.	Saskaņā ar Zemes pārvaldības likuma 17.panta piekto daļu un pārejas noteikumu 11. punktu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmo daļu un 8.panta astoto daļu saglabāt valsts īpašumā un nodot sabiedrības ar ierobežotu atbildību “Publisko aktīvu pārvaldītājs Possessor” valdījumā nekustamo īpašumu (nekustamā īpašuma kadastra Nr. 6656 001 0154) - zemes vienību (zemes vienības kadastra apzīmējums 6656 001 0154) 4 ha platībā - "Ķekari", Lēdurgas pagastā, Siguldas novadā, kas nepieciešams vienota nekustamā īpašuma izveidošanai.  
2.	Sabiedrībai ar ierobežotu atbildību “Publisko aktīvu pārvaldītājs Possessor” šā rīkojuma 1. punktā minēto zemes vienību ierakstīt zemesgrāmatā uz valsts vārda sabiedrības ar ierobežotu atbildību “Publisko aktīvu pārvaldītājs Possessor” personā vienlaikus ar valstij piederošajām uz zemes vienības esošajām būvēm (būvju kadastra apzīmējumi 6656 001 0154 001, 6656 001 0154 003, 6656 001 0154 004), veidojot vienotu nekustamo īpašumu.
3.	Pēc šā rīkojuma 2. punktā minētā uzdevuma izpildes atļaut sabiedrībai ar ierobežotu atbildību “Publisko aktīvu pārvaldītājs Possessor” saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu pārdot izsolē valsts nekustamo īpašumu (nekustamā īpašuma kadastra Nr. 6656 001 0154) - zemes vienību (zemes vienības kadastra apzīmējums 6656 001 0154) 4 ha platībā un būves (būvju kadastra apzīmējumi 6656 001 0154 001, 6656 001 0154 003, 6656 001 0154 004) - "Ķekari", Lēdurgas pagastā, Siguldas novadā.

	2.
	Rīkojuma projekta 2.punkts
Saskaņā ar Publiskas personas mantas atsavināšanas likuma 5.panta pirmo daļu atļaut sabiedrībai ar ierobežotu atbildību “Publisko aktīvu pārvaldītājs Possessor” atsavināt šā rīkojuma 1.punktā minēto zemes vienību.









	Finanšu ministrijas 2.iebildums
Rīkojuma projekts paredz saņemt Ministru kabineta atļauju valstij piekritīgās zemes vienības atsavināšanai (pārdošanai) Publiskas personas mantas atsavināšanas likuma noteiktajā kārtībā. Tajā pašā laikā rīkojuma projektā ir noteikts, ka zemes vienība tiks ierakstīta zemesgrāmatā, izveidojot vienotu zemes un būvju nekustamo īpašumu un, ņemot vērā Civillikuma 968.pantā noteikto principu par zemes un ēkas nedalāmību, zemes vienība ir atsavināma kopā ar būvju īpašumu, saskaņā ar Publiskas personas mantas atsavināšanas likuma 5.panta 32. daļu. 
No rīkojuma projektā norādītās rīcības var secināt, ka par zemes vienību tiks pieņemti divi lēmumi – Ministru kabineta lēmums un nekustamā īpašuma valdītāja – Possessor lēmums par vienotā nekustamā īpašuma atsavināšanu saskaņā ar Publiskas personas mantas atsavināšanas likuma 5.panta 32.daļu. Vēršam uzmanību, ka šāda rīcība nebūtu atbalstāma ne no administratīvā sloga mazināšanas viedokļa, ne no tiesību aktu izstrādāšanas prakses viedokļa 
Lūdzam rīkojuma projekta 2.punktā paredzēt, ka Possessor atsavina šā rīkojuma 1.punktā minēto zemes vienību kopā ar valstij piederošo būvju īpašumu, ņemot vērā, ka tiek paredzēts atsavināt vienotu nekustamo īpašumu. Piemēram, lūdzam skatīt jau pieņemtus līdzīga satura Ministru kabineta rīkojumus kā Ministru kabineta 2021.gada 31.maija rīkojumu Nr.355 “Par nekustamo īpašumu Lauterē, Aronas pagastā, Madonas novadā” pieejams https://likumi.lv/ta/id/323563-par-nekustamo-ipasumu-lautere-aronas-pagasta-madonas-novada. Vienlaikus lūdzam atbilstoši precizēt arī anotācijā norādīto.
	Iebildums ņemts vērā.
Papildus paskaidrojam, ka nav nepieciešama atļauja par būvju atsavināšanu, jo to var pieņemt pats Possessor saskaņā ar Publiskas personas mantas atsavināšanas likuma 5.panta 32.daļu.
Possessor jebkuru nekustamo īpašumu atsavina, ievērojot Publiskas personas mantas atsavināšanas likumā noteikto kārtību, tostarp nekustamā īpašuma novērtēšanu un izsoles noteikumu apstiprināšanu. Par visiem minētajiem jautājumiem tiek pieņemts Possessor lēmums. Līdz ar to rīkojuma projekta formulējums nemaina Possessor veicamās procesuālās darbības, t.i., papildus administratīvai slogs nerodas.
	Rīkojuma projekta 2.punkts
Saskaņā ar Publiskas personas mantas atsavināšanas likuma 5.panta pirmo daļu atļaut sabiedrībai ar ierobežotu atbildību “Publisko aktīvu pārvaldītājs Possessor” pēc vienota zemes un būvju nekustamā īpašuma izveidošanas atsavināt šā rīkojuma 1.punktā minēto zemes vienību.

	3.
	Rīkojuma projekta anotācijas I sadaļas 2.punkts
Ņemot vērā, ka zemes reforma konkrētajā administratīvajā teritorijā ir pabeigta un būves tiesiskajam valdītājam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.
	Finanšu ministrijas 3.iebildums
 Lūdzam svītrot anotācijas I sadaļas 2.punktā tekstu “Ņemot vērā, ka zemes reforma konkrētajā administratīvajā teritorijā ir pabeigta un būves tiesiskajam valdītājam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.” Norādām, ka zemes vienības piekritība ir vērtējama saskaņā ar  likuma “Par valsts un pašvaldību zemes īpašuma tiesībām un to nostiprināšanu zemesgrāmatās” normām. Lūdzam anotācijā norādīt konkrētā likuma pantu un daļu, saskaņā ar kuru zemes vienība piekrīt valstij.

	Iebildums ņemts vērā
Precizēta anotācija. 
	Rīkojuma projekta anotācijas I sadaļas 2.punkts
 Zemes vienības piekritību valstij nosaka likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 2.pants un 4.1 panta pirmā daļa1 [5.lp.]

	4.
	Rīkojuma projekta anotācija
	Finanšu ministrijas 4.iebildums
Lūdzam papildināt anotāciju ar informāciju, no kādiem līdzekļiem tiks segti izdevumi, kas saistīti ar nekustamā īpašuma ierakstīšanu zemesgrāmatā un īpašumtiesību nostiprināšanu uz valsts vārda Possessor personā.
	Iebildums ņemts vērā.
Papildināta anotācija.
	Rīkojuma projekta anotācijas I sadaļas 4.punkts
Izdevumus par nekustamā īpašuma ierakstīšanu zemesgrāmatā sedz Possessor.

	5.
	Rīkojuma projekts un anotācija
	Tieslietu ministrijas 1.iebildums
Ar rīkojuma projektu paredzēts saskaņā ar Zemes pārvaldības likuma 17. panta piekto daļu un likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8. panta astoto daļu noteikt zemes vienības ar kadastra apzīmējumu 6656 001 0154 "Ķekari", Lēdurgas pagastā, Siguldas novadā, piekritību valstij un ierakstīt to zemesgrāmatā, izveidojot vienu zemes un būvju nekustamo īpašumu, uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā, Publiskas personas mantas atsavināšanas likuma 5. panta 3.2 daļā noteiktā pienākuma izpildei. Anotācijā norādīts: " NĪVKIS norādīts, ka uz Zemes vienības atrodas būves ar kadastra apzīmējumiem: 66560010154001, 66560010154002, 66560010154003, 66560010154004, 66560010154005, 66560010154006, 66560010154008. Valsts Ieņēmumu dienests ņemot valsts uzskaitē Ēku īpašumu konstatēja, ka būves ar kadastra apzīmējumiem 66560010154002, 66560010154005, 66560010154006, 66560010154008 dabā neeksistē vai arī ir saglabājušās to drupas, līdz ar to valsts uzskaitē ņemtas vienīgi dabā eksistējošas būves, kuras būs iespējams kadastrālu uzmērīt un ierakstīt zemesgrāmatā.". Tieslietu ministrija norāda, ka no anotācijas nav skaidrs, kāds ir nekustamā īpašuma sastāvs. Ja ar rīkojuma projektu ir plānots atsavināt nekustamo īpašumu, tad uz rīkojuma projekta virzīšanas un saskaņošanas procesā būtu jābūt pietiekami skaidram, kas tad ietilpst nekustamā īpašuma sastāvā. Līdz ar to, lūdzam papildināt rīkojuma projekta 1. punktu ar zemi un ēkām (būvēm), kas zemesgrāmatā tiks ierakstīts kā vienots nekustamais īpašums.

[bookmark: _GoBack]Atkārtots iebildums (18.01.2022)
Tieslietu ministrijas ieskatā Ekonomikas ministrija nav pilnībā ņēmusi vērā Tieslietu ministrijas 16.09.2021. atzinumā Nr. 1-9.1/1012 izteikto pirmo un otro iebildumu. Proti, Tieslietu ministrija aicināja papildināt rīkojuma projekta 1. punktu ar zemi un ēkām (būvēm), kas zemesgrāmatā tiks ierakstīts kā vienots nekustamais īpašums. Minētais nav izdarīts, vien izziņā norādīts, ka nekustamā īpašuma sastāvs pirms pārdošanas būs skaidrs un saprotams, jo tas tiks pārdots tikai pēc ierakstīšanas zemesgrāmatā. Ievērojot minēto, aicinām izvērtēt iespēju tomēr noteikt konkrētu nākotnē atsavināmā īpašuma sastāvu rīkojuma projekta virzīšanas un saskaņošanas procesā (turklāt ņemot vērā Civillikuma 968.panta prezumpciju).
	Iebildums ņemts vērā un papildināta anotācija
Nekustamā īpašuma sastāvs pirms pārdošanas būs skaidrs un saprotams, jo tas tiks pārdots tikai pēc ierakstīšanas zemesgrāmatā.
Precīzāk pašlaik rīkojumā nevar to noteikt, bet no anotācijas ir pietiekami skaidrs ar kādām būvēm zemes un būvju īpašums tiks veidots, uz kāda pamata tās ir atzītas par valstij piekrītošām (tiesas spriedums), t.i., rīkojuma projekts ir izpildāms.

Ņemot vērā atkārtotu iebildumu, precizēts rīkojuma projekts.
 
	Rīkojuma projekta anotācijas I sadaļas 2.punkts
Būvju īpašums NĪVKIS nav reģistrēts. Pirms pārdošanas tiks veiktas faktiskās darbības – zemes vienības un dabā esošo būvju kadastrālā uzmērīšana, kas tiks uzsāktas pēc Rīkojuma spēkā stāšanās, vienlaikus gan precizējot nekustamā īpašuma sastāvu, gan ierakstot nekustamo īpašumu visā tā sastāvā, t.sk. Zemes vienību, zemesgrāmatā. [6.lp.]

Rīkojuma projekta 1., 2., 3.punkts
1.	Saskaņā ar Zemes pārvaldības likuma 17.panta piekto daļu un pārejas noteikumu 11. punktu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmo daļu un 8.panta astoto daļu saglabāt valsts īpašumā un nodot sabiedrības ar ierobežotu atbildību “Publisko aktīvu pārvaldītājs Possessor” valdījumā nekustamo īpašumu (nekustamā īpašuma kadastra Nr. 6656 001 0154) - zemes vienību (zemes vienības kadastra apzīmējums 6656 001 0154) 4 ha platībā - "Ķekari", Lēdurgas pagastā, Siguldas novadā, kas nepieciešams vienota nekustamā īpašuma izveidošanai.  
2.	Sabiedrībai ar ierobežotu atbildību “Publisko aktīvu pārvaldītājs Possessor” šā rīkojuma 1. punktā minēto zemes vienību ierakstīt zemesgrāmatā uz valsts vārda sabiedrības ar ierobežotu atbildību “Publisko aktīvu pārvaldītājs Possessor” personā vienlaikus ar valstij piederošajām uz zemes vienības esošajām būvēm (būvju kadastra apzīmējumi 6656 001 0154 001, 6656 001 0154 003, 6656 001 0154 004), veidojot vienotu nekustamo īpašumu.
3.	Pēc šā rīkojuma 2. punktā minētā uzdevuma izpildes atļaut sabiedrībai ar ierobežotu atbildību “Publisko aktīvu pārvaldītājs Possessor” saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu pārdot izsolē valsts nekustamo īpašumu (nekustamā īpašuma kadastra Nr. 6656 001 0154) - zemes vienību (zemes vienības kadastra apzīmējums 6656 001 0154) 4 ha platībā un būves (būvju kadastra apzīmējumi 6656 001 0154 001, 6656 001 0154 003, 6656 001 0154 004) - "Ķekari", Lēdurgas pagastā, Siguldas novadā.

	6.
	Rīkojuma projekta anotācija

	Tieslietu ministrijas 2.iebildums
No anotācijas un rīkojuma projektam pievienotajiem paskaidrojošiem dokumentiem izriet, ka būves ar kadastra apzīmējumiem 66560010154002, 66560010154005, 66560010154006, 66560010154008 dabā neeksistē vai arī ir saglabājušās to drupas. Ņemot vērā, ka rīkojumā projektā iekļautu zemes vienību un ēku (būvju) īpašumu pēc to apvienošanas vienotā īpašumā atbilstoši Civillikuma 968. pantam plānot atsavināt to pārdodot izsolē, Tieslietu ministrijas ieskatā nekustamais īpašums būtu jāsakārto, proti, nekustamā īpašuma atsavināšanas procesā tā ieguvējam nevajadzētu rasties šaubas par to, kas ietilpst nekustamā īpašuma sastāvā un kas nē. Līdz ar to pirms rīkojuma projekta tālākas virzības Tieslietu ministrija lūdz sakārtot ēku (būvju) īpašuma sastāvu.
	Iebildums ņemts vērā un papildināta anotācija.
Lēmumu par būvju pārdošanu, ievērojot Publiskas personas mantas atsavināšanas likuma 5.panta  (31) daļu, pieņems pats Possessor. 
Rīkojuma projekts ir par zemes vienības, uz kura atrodas valstij piekrītošās būves, nodošanu Possessor valdījumu un atļauju zemes vienību pārdot, lai Possessor varētu izveidot un pārdot vienotu nekustamo īpašumu (zeme un būves uz tās) un rīkojuma projekts veidos tiesisko pamatu Possessor tērēt līdzekļus, lai veiktu nepieciešamās darbības nekustamā īpašuma sastāva sakārtošanai. 
	Rīkojuma projekta anotācijas kopsavilkums un I sadaļas 2.punkts
Rīkojuma projekta pieņemšana Possessor ļaus uzsākt darbības vienota zemes un būvju nekustamā īpašuma izveidošanai [1.lp.]

Būvju īpašums NĪVKIS nav reģistrēts. Pirms pārdošanas tiks veiktas faktiskās darbības – zemes vienības un dabā esošo būvju kadastrālā uzmērīšana, kas tiks uzsāktas pēc Rīkojuma spēkā stāšanās, vienlaikus gan precizējot nekustamā īpašuma sastāvu, gan ierakstot nekustamo īpašumu visā tā sastāvā, t.sk. Zemes vienību, zemesgrāmatā. [6.lp.]

	7.
	Rīkojuma projekta anotācija
	Tieslietu ministrijas 3.iebildums
Saskaņā ar Ministru kabineta 2016. gada 29. marta noteikumu Nr. 190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību" 5.1. apakšpunktu Ministrijas šo noteikumu 3.1. apakšpunktā minētajā gadījumā ne vēlāk kā septiņus mēnešus pirms šo noteikumu 2. punktā noteiktā termiņa beigām, bet šo noteikumu 3.2. apakšpunktā minētajā gadījumā astoņu mēnešu laikā pēc saraksta publiskošanas izvērtē, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz attiecīgās ministrijas vārda saskaņā ar likumu "Par valsts un pašvaldību zemes īpašuma tiesībām un to nostiprināšanu zemesgrāmatās" (turpmāk – valstij piekritīgā zeme), un izdara sarakstā par tām atzīmi. Vēršam uzmanību, ka Ministru kabineta rīkojumā, ar kuru tiek noteikta piekritība par labu valstij par rezerves zemes fondā ieskaitītajām zemes vienībām, ir norādāma konkrēta likuma "Par valsts un pašvaldību zemes īpašuma tiesībām un to nostiprināšanu zemesgrāmatās" (turpmāk – Nostiprināšanas likums) norma, pēc kuras ir noteikta zemes vienības piekritība par labu valstij. Norādāms, ka Nostiprināšanas likuma 8. panta astotā daļa norāda vien subjektu, kura personā būtu nostiprināmas valsts īpašuma tiesības, bet šī norma nesatur pazīmi, pēc kā ir noteikta zemes vienības piekritība par labu valstij. Ņemot vērā minēto, lūdzam papildināt rīkojuma projekta anotāciju ar atsauci uz konkrētu Nostiprināšanas likuma normu, saskaņā ar kuru konkrētajā gadījumā ir noteikta zemes piekritība par labu valstij.

Atkārtots iebildums (18.01.2022)
Tieslietu ministrijas ieskatā Ekonomikas ministrija nav pilnībā ņēmusi vērā Tieslietu ministrijas 16.09.2021. atzinumā Nr. 1-9.1/1012 izteikto trešo iebildumu. Proti, nav papildināta rīkojuma projekta anotācija ar atsauci uz konkrētu likuma “Par valsts un pašvaldību zemes īpašuma tiesībām un to nostiprināšanu zemesgrāmatās” (turpmāk arī - Nostiprināšanas likuma) normu, saskaņā ar kuru konkrētajā gadījumā ir noteikta zemes piekritība par labu valstij. Anotācijā norādīts, ka konkrētās zemes vienības piekritību valstij pamato Nostiprināšanas likuma 2.pants un 4.1 panta pirmā daļa un ievietota atsauce, norādot: “[…] institūcijas vienojās, ka finanšu, administratīvo un laika resursu taupības nolūkos nav lietderīgi noskaidrot zemes vienību piederību uz 1940.gada 21.jūliju (arhīva izziņa); grozījumi noteikumos nav nepieciešami; turpmāk Ministru kabineta rīkojumu projektu sākotnējās ietekmes novērtējumu ziņojumos (anotācijās) nav nepieciešams norādīt konkrētu likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 2.panta attiecīgās daļas apakšpunktu vai 4.1 panta pirmās daļas attiecīgu apakšpunktu. Anotācijā norādāms pamatojums, kāpēc ministrija attiecīgajā sarakstā ir izdarījusi atzīmi par attiecīgās zemes vienības piekritību valstij, vienlaikus kā zemes piekritības valstij tiesisko 
pamatojumu norādot likuma 2.pantu un 4.1 panta pirmo daļu.” Tieslietu ministrija nevar piekrist minētajam. Proti, Tieslietu ministrijas ieskatā institūcijas vienojās, ka turpmāk šādiem rīkojuma projektiem nebūs jāpievieno arhīva izziņas, taču nevienojās, ka turpmāk nebūs jānorāda konkrēts piekritības pamats, turklāt bez kura nav iespējams izvērtēt pamatojumu zemes piekritībai valstij. 
Vienlaikus projekta anotācijā norādīts: “Ekonomikas ministrija Noteikumu Nr.190 noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un izdarījusi sarakstā atzīmi par Krimuldas novadā norādīto zemes vienību ar kadastra apzīmējumu 66560010154 "Ķekari", Lēdurgas pagastā, Siguldas novadā (turpmāk – Zemes vienība).” 
Norādām, ka saskaņā ar Ministru kabineta 2016. gada 29. marta noteikumu Nr. 190 "Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību" 5.1. apakšpunktu ministrijas izvērtē, kuras Valsts zemes dienesta sagatavoto Nekustamā īpašuma valsts kadastra informācijas sistēmā reģistrēto datu par rezerves zemes fondā ieskaitītiem zemes gabaliem un zemes gabaliem, kas nav izmantoti īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība katrā administratīvajā teritorijā, sarakstā norādītās zemes vienības piekrīt vai pieder valstij un ir ierakstāmas zemesgrāmatā uz attiecīgās ministrijas vārda saskaņā ar likumu "Par valsts un pašvaldību zemes īpašuma tiesībām un to nostiprināšanu zemesgrāmatās" un izdara sarakstā par tām atzīmi. Līdz ar ko, ņemot vērā, ka Ekonomikas ministrija jau ir izvērtējusi konkrētās zemes vienības piekritību valstij (kas jāizvērtē saskaņā ar Nostiprināšanas likuma normām), atkārtoti lūdzam papildināt projekta anotāciju ar konkrētu Nostiprināšanas likuma normu, kas pamato konkrētās zemes vienības piekritību valstij, kā arī lūdzam papildināt anotāciju ar izvērtējumu un apsvērumiem par konkrētās normas kritēriju izpildīšanos.
	Iebildums ņemts vērā
Papildināta anotācija

Lai arī nevaram piekrist TM traktējumā par sanāksmē panākto vienošanos, tomēr uzskatām šādu diskusiju tālāk par nelietderīgu, tādēļ varam norādīt arī tikai vienu pamatu, kura tiesiskie priekšnoteikumi objektīvi atbilst faktiskajiem apstākļiem. Arī rīkojuma projekta 1.punktā ietveram atsauci uz konkrētu normu un precīzu atsauci anotācijā uz konkrētu punktu. 
	Rīkojuma projekta anotācijas I sadaļas 2.punkts
Ekonomikas ministrijas rīcībā nav dokumentu, ar kuriem varētu konstatēt zemes piederību 1940.gada 21.jūlijā, t.i., zemes piederība nav konstatēta, tādēļ Zemes vienības piekritību valstij nosaka likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmā daļas 1.punkts. [5.lp.]

Rīkojuma projekta 1.punkts
1.	Saskaņā ar Zemes pārvaldības likuma 17.panta piekto daļu un pārejas noteikumu 11. punktu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmo daļu un 8.panta astoto daļu saglabāt valsts īpašumā un nodot sabiedrības ar ierobežotu atbildību “Publisko aktīvu pārvaldītājs Possessor” valdījumā nekustamo īpašumu (nekustamā īpašuma kadastra Nr. 6656 001 0154) - zemes vienību (zemes vienības kadastra apzīmējums 6656 001 0154) 4 ha platībā - "Ķekari", Lēdurgas pagastā, Siguldas novadā, kas nepieciešams vienota nekustamā īpašuma izveidošanai.  



	Atbildīgā amatpersona
Kaspars Lore
Ekonomikas ministrijas Juridiskā departamenta direktors
tālr. 67013207, Kaspars.Lore@em.gov.lv

